《自黄山还途中作》
宋代·郑起

屈指还京十日程，每逢歇处问村名。
春沙脉脉溪初涨，夜雨垂垂晓又晴。
山下有人传虎出，店中炊饭见牛鸣。
天涯行客无宁日，不及田家业在耕。

作者简介：郑 起(1199～1262年)初名震，字叔起，号菊山，福建省连江县透堡岭兜人。少试礼部，不第，遂弃举子业，潜心穷理尽性之学，束躬修行。为人方直严毅，与公卿大夫交往，言不及利，语不阿媚。一生著述有《易注》、《深衣书》、《倦游稿》、《菊山清隽集》、《易六十卦》等。